Lescha davart il sustegn da persunas basegnusas (lescha chantunala da sustegn)    546.250   Lescha davart il sustegn da persunas basegnusas (lescha  chantunala da sustegn)  dals 03-12-1978 (versiun dals 01-01-2017)  acceptada dal pievel ils 3 da december 19781)  1. En general  Art.  1 Princip/noziun 1 Basegnusa è quella persuna che na gudogna betg avunda u betg ad ura per pudair   pajar  cun  ils  agens  meds  finanzials  ils  custs  da  viver  per  sai  sco  er  per  sias   confamigliaras e per ses confamigliars cun il medem domicil. 2 L'agid  da sustegn  consista  dal  pajament  da daners  u da natiralias  a  la  persuna  basegnusa e da las mesiras per evitar ina basegnusadad smanatschanta u per eliminar  ina basegnusadad existenta. 3 Sco sustegn na valan betg: a) prestaziuns socialas, per las qualas po vegnir fatg valair in dretg; b) contribuziuns communalas ordinadas tenor lescha u tenor reglament; c) contribuziuns cun caracter da subvenziuns; d) contribuziuns or da fonds d'agid communals spezials; e) expensas per exequir chastis che priveschan da la libertad; f) expensas d'ina communitad per la procedura gratuita; g) la surpigliada dals custs da sepultura; h) il pajament anticipà d'aliments tenor l'artitgel 293 alinea 2 CCS2).  Art.  2 Sustegn 1 L'autoritad sociala cumpetenta fixescha la moda e la mesira dal sustegn tenor il  basegn cumprovà, considerond las relaziuns localas e persunalas. En quest connex  resguarda ella las grevezzas famigliaras legalas da la persuna basegnusa, eventuals  cas da malsogna sco er ils custs da la scolaziun professiunala da giuvenils, per ils  quals la persuna basegnusa ha da procurar.  1) M dals 12 da zercladur 1978, 200; PCG 1978/79, 375, 380, 422 2) M dals 12 da zercladur 1978, 200; PCG 1978/79, 375, 380, 422]]  * tabellas da las modificaziuns a la fin dal relasch   1     546.250    2 Cun fixar il basegn da sustegn resguarda l'autoritad sociala cumpetenta prestaziuns  d'assicuranza, ulteriuras contribuziuns supplementaras socialas sco er donaziuns da  terzas persunas. 3 Per  persunas  che  dovran  sustegn  valan  en  ospitals,  en  chasas  ed  en  autras   instituziuns d'assistenza las medemas tariffas sco per las abitantas e per ils abitants   dal lieu. * 4 Per  la  cumpensaziun  da  tals  custs  tras  il  stadi  d'origin  da  persunas  estras  sustegnidas valan las regulaziuns d'eventuals contracts internaziunals. 5 Per  fixar  las  prestaziuns  da  sustegn  da  persunas  estras  ch'èn  admessas  provisoricamain e che vegnan sustegnidas finanzialmain tenor questa lescha, vegnan  applitgads  ils  medems  princips  sco  tar  il  sustegn  da  requirentas  e  da  requirents  d'asil. * 6 A persunas  estras  che  n'adempleschan  –  senza  motivs  perstgisabels  –  betg  lur   obligaziuns economicas, socialas e culturalas d'integraziun, ston las prestaziuns da  sustegn  vegnir  reducidas.  En  cas  grevs  pon  quellas  vegnir  reducidas  a  l'agid  d'urgenza. * 7 A persunas estras che n'han betg il dretg da dimora u ch'èn en Svizra pervia d'ina   dimora che na dovra betg ina permissiun, dastga vegnir concedì unicamain l'agid   d'urgenza. *  Art.  3 * Autras mesiras 1 L'autoritad sociala sclerescha ils motivs da la basegnusadad e fa eventualmain las   propostas a l'autoritad per la protecziun da creschids ch'èn necessarias per evitar ina   basegnusadad  smanatschanta  u  per  eliminar  ina  basegnusadad  existenta.  Talas   propostas pon er vegnir fatgas da l'uffizi chantunal da provediment.  Art.  4 Obligaziuns da la persuna sustegnida 1 La persuna che sto vegnir sustegnida e la persuna sustegnida èn obligadas da dar  tut las infurmaziuns utilas, da metter a disposiziun ils documents necessaris sco er da  dar suatientscha a las cundiziuns da las autoritads socialas ch'èn colliadas cun la  prestaziun da sustegn.  Art.  4a * Garanzia da las contribuziuns 1 Contribuziuns en il senn da questa lescha na pon betg vegnir cedidas. Cessiuns da   dretgs da contribuziun èn en mintga cas nunvalaivlas.  2       546.250   2. Prestaziuns da la vischnanca da domicil e da la vischnanca  burgaisa  Art.  5 * Cumpetenza per il sustegn 1 L'obligaziun da sustegn è chaussa da la vischnanca politica, en la quala la persuna  basegnusa ha ses domicil. 2 La persuna basegnusa ha ses domicil en la vischnanca, en la quala ella stat cun  l'intenziun da restar permanentamain. 3 En cas ch'i sa tracta mo d'ina dimora, è l'agid da sustegn per burgaisas e per burgais   dal  chantun  sco  er  per  burgaisas  e  per  burgais  d'auters  chantuns  chaussa  da  la  vischnanca, en la quala la persuna basegnusa stat, e quai uschenavant ch'igl exista en  il chantun in'obligaziun da sustegn tenor la lescha federala davart la cumpetenza per  il sustegn da persunas basegnusas1). 4 Per il sustegn da persunas estras cun domicil u cun dimora en il chantun valan las   disposiziuns da la lescha federala2) confurm al senn. 5 … *  Art.  5a * Persunas minorennas betg accumpagnadas 1 Il chantun assista e sustegna persunas minorennas betg accumpagnadas fin ch'ellas   han terminà in'emprima scolaziun adequata, maximalmain fin ch'ellas han cumplenì  il 25. onn da vita. 2 Per  questas  persunas  surpiglia  el  er  ils  custs  da  mesiras  da  l'autoritad  per  la  protecziun d'uffants e da creschids che resultan a las vischnancas da domicil sco er  ils custs da mesiras che vegnan chaschunads d'ina curatella. 3 Ils  custs tenor ils alineas 1 e 2 che n'èn betg cuvrids da contribuziuns federalas   vegnan repartids sin las vischnancas en relaziun cun il  dumber da la populaziun  permanenta. La basa per scuntrar annualmain las expensas nettas è la contabilitad  dals custs e da las prestaziuns, manada dal chantun, da l'onn precedent.  Art.  6 * Domicil 1 Prender e bandunar il domicil sa drizza tenor ils princips che valan tenor la lescha  federala3) en las relaziuns interchantunalas. 2 Sch'ina burgaisa u sch'in burgais  d'in auter chantun mida ses domicil  entaifer il   chantun, passa l'obligaziun da sustegn cun effect immediat a la nova vischnanca da  domicil. 3 Tras la dimora en ina chasa, en in ospital u en in'autra instituziun sco er tras la   collocaziun en ina famiglia da tgira che vegn ordinada d'in uffizi u da l'autoritad da  protecziun da l'uffant e da creschids na vegn stabilì nagin domicil da sustegn. *  1) CS 851.1 2) CS 851.1 3) CS 851.1   3   http://db.clex.ch/link/Bund/851.1/rm http://db.clex.ch/link/Bund/851.1/rm http://db.clex.ch/link/Bund/851.1/rm   546.250    Art.  7 * …  Art.  8 * …  Art.  9 * …  Art.  10 * …  Art.  11 Restituziuns 1 Contribuziuns che vegnan pajadas da persunas parentas che han l'obligaziun da  sustegn  ston vegnir  repartidas sin il  chantun,  sin  la  vischnanca da domicil  e sin  quella vischnanca politica, en la quala la persuna pertutgada ha ses dretg da burgais,   e quai en relaziun dals custs da sustegn che tutgan ad ellas. * 2 Sche  las  relaziuns  da  facultad  e  da  gudogn  da  la  persuna  sustegnida  sa  megliereschan,  sto ella restituir senza tschains l'agid da sustegn ch'ella  ha retratg  durant ils ultims 15 onns. La restituziun sto avair lieu mo per quant che quai na  chaschuna nagina nova basegnusadad. * 3 In sustegn ch'è vegnì retratg nungiustifitgadamain sto vegnir restituì cun tschains. 4 L'autoritad da sustegn ha il dretg sin il relasch da la persuna sustegnida a norma da   l'agid prestà. 5 Il dretg da restituziun surannescha: * a) * envers la persuna sustegnida 15 onns suenter l'ultim pajament d'ina prestaziun; b) * envers las ertavlas ed ils ertavels da la persuna sustegnida 1 onn suenter il    cumenzament da l'ierta. 6 Las  contribuziuns  restituidas  vegnan  repartidas  sco  sustegniments  da  persunas  parentas. 7 Custs da sustegn per la participaziun a programs d'occupaziun u a purschidas da  lavur dal segund martgà da lavur na suttastattan betg a l'obligaziun da restituziun. *  Art.  12 Annunzia 1 L'obligaziun  d'annunzia  da  la  vischnanca  da  domicil  vegn  reglada  pli  detagliadamain en l'ordinaziun executiva1). 2 Il  surpassament  da  l'obligaziun  d'annunzia  ha  per  consequenza  ch'il  dretg  da  survegnir ina cumpensaziun va a perder.  Art.  13 Dispitas 1 … * 2 Davart  dispitas  che  resultan  da  l'applicaziun  da  la  lescha  da  sustegn  decida  la  dretgira administrativa.  1) DG 546.260  4    http://www.gr-lex.gr.ch/data/546.260/rm    546.250   3 Applitgond la  lescha valan confurm al senn ils princips  da la lescha federala 1),  uschenavant che questa lescha na cuntegna betg sezza prescripziuns.  3. Prestaziuns dal chantun  Art.  14 * Incumbensas dal chantun * 1 Il chantun è obligà da sustegnair: * a) * persunas basegnusas ch'èn da passagi; b) * persunas en ina procedura d'asil e persunas admessas provisoricamain; c) * persunas, da las qualas la dumonda d'asil è vegnida refusada cun vigur legala,    e persunas che n'han nagin dretg da dimora; d) * cas extraordinaris. 2 Il  chantun surpiglia  ils  custs  per  sustegnair  burgaisas  e  burgais  chantunals  che  abitan en auters chantuns u en auters stadis a norma da la legislaziun federala e  d'eventuals contracts internaziunals. * 3 El è responsabel per il contact cun posts extrachantunals. *  4. Autoritads  Art.  15 Autoritads communalas, organisaziun 1 L'organisaziun da l'agid da sustegn è chaussa da las vischnancas politicas. * 2 Resalvadas  restan  regulaziuns  internas  tranter  la  vischnanca  politica  e  la   vischnanca burgaisa  respectiva,  premess ch'il  departament  da giustia,  segirezza  e  sanadad  ha  –  sin  dumonda  –  permess  a  questa  vischnanca  burgaisa  d'ademplir  questas incumbensas per sias burgaisas  e per ses burgais  empè da la vischnanca  politica. La dumonda sto vegnir inoltrada entaifer 1 onn suenter l'entrada en vigur da  la lescha davart la gulivaziun da grevezzas per prestaziuns socialas determinadas2).  Art.  16 Publicaziuns uffizialas 1 Las persunas che retiran agid da sustegn na dastgan betg vegnir menziunadas cun  num en publicaziuns uffizialas.  Art.  17 Autoritads chantunalas 1 Il  traffic  cun  posts  extrachantunals  sco  er  cun  las  vischnancas  è  chaussa  dal  servetsch  social  chantunal.  Quel  ha  er  da  controllar  ils  rendaquints  da  las  vischnancas. *  1) LF dals 24 da zercladur 1977 davart la cumpetenza per il sustegn da persunas basegnusas,  CS 851.1  2) DG 546.300   5   http://www.gr-lex.gr.ch/data/546.300/rm http://db.clex.ch/link/Bund/851.1/rm   546.250    2 Il departament cumpetent1) dat a las autoritads socialas communalas las directivas  ch'èn necessarias per exequir questa lescha.  Art.  18 Surveglianza da la regenza 1 La regenza surveglia l'applicaziun da questa lescha. 2 Da vischnancas che n'observan betg las directivas relaschadas po ella – suenter  ch'ella ha smanatschà quellas – retrair per in tschert temp dal tuttafatg u per part las   contribuziuns chantunalas ch'èn previsas en questa lescha.  Art.  19 Cussegliaziun 1 Il  post  chantunal  cumpetent  per  il  sustegn  stat  a  disposiziun  a  las  autoritads  communalas cun vusch consultativa.  5. Disposiziuns penalas *  Art.  19a * Punibilitad 1 Premess che l'act  na vegnia  betg smanatschà cun in chasti pli grev tenor autras  prescripziuns vegn chastià cun multa tgi che: a) surdovra l'agid da sustegn public u l'agid da sustegn d'utilitad publica; b) dovra sustegn e na suonda betg las directivas ch'el  ha survegnì sin basa da   questa lescha. 2 Cuntravenziuns cunter questas disposiziuns vegnan giuditgadas da las autoritads  penalas ordinarias. 3 Il  dretg  da  far  ina  denunzia  penala  sa  drizza  tenor  il  cudesch  da  procedura   penala2) e tenor la lescha introductiva chantunala3).  1) DES 2) CS 312.0 3) DG 350.100  6    http://www.gr-lex.gr.ch/data/350.100/rm http://db.clex.ch/link/Bund/312.0/rm    546.250   6. Disposiziuns finalas *  Art.  20 Execuziun 1 Il cussegl grond relascha l'ordinaziun executiva necessaria1).  Art.  20a * Disposiziun transitorica 1 La surannaziun dal dretg da restituziun tenor l'artitgel 11 vala er retroactivamain   per las prestaziuns da sustegn ch'èn gia vegnidas retratgas.  Art.  21 Entrada en vigur, aboliziun e midada dal dretg vertent 1 Questa lescha entra en vigur il 1. da schaner 1979. 2 Il fond poveril sto vegnir schlià sur il quint administrativ. 3 Il mument da l'entrada en vigur da questa lescha vegn abolida la lescha davart il   provediment public dals povers dals 24 d'avrigl 19552). 4 Il medem mument vegn midà l'artitgel 31bis alinea 1 da la lescha davart il commerzi  ambulant e la polizia da gieus e da films dals 16 d'october 19663) sco suonda4):  1) DG 546.260 2) vDG 1431 e revisiun dal CUL 1967, 356 3) DG 935.100 4) Las midadas dal dretg vertent na vegnan betg inditgadas.   7   http://www.gr-lex.gr.ch/data/935.100/rm http://www.gr-lex.gr.ch/data/546.260/rm   546.250    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 03-12-1978 01-01-1979 relasch emprima versiun - 12-06-1994 01-10-1994 Art. 5 revisiun totala - 12-06-1994 01-10-1994 Art. 6 revisiun totala - 12-06-1994 01-10-1994 Art. 7 aboliziun - 12-06-1994 01-10-1994 Art. 8 aboliziun - 12-06-1994 01-10-1994 Art. 10 revisiun totala - 12-06-1994 01-10-1994 Art. 11 al. 1 midada - 12-06-1994 01-10-1994 Art. 14 revisiun totala - 12-06-1994 01-10-1994 Art. 15 al. 1 midada - 12-06-1994 01-10-1994 Art. 17 al. 1 midada - 10-12-2008 01-08-2009 Art. 2 al. 5 integraziun - 10-12-2008 01-08-2009 Art. 2 al. 6 integraziun - 10-12-2008 01-08-2009 Art. 2 al. 7 integraziun - 16-06-2010 01-01-2011 Titel 5. midada 2010, 2406 16-06-2010 01-01-2011 Art. 19a integraziun 2010, 2406 16-06-2010 01-01-2011 Titel 6. integraziun 2010, 2406 07-12-2011 01-01-2013 Art. 2 al. 3 midada - 07-12-2011 01-01-2013 Art. 3 revisiun totala - 07-12-2011 01-01-2013 Art. 6 al. 3 midada - 18-11-2014 01-01-2016 Art. 4a integraziun 2014-031 18-11-2014 01-01-2016 Art. 5 al. 5 aboliziun 2014-031 18-11-2014 01-01-2016 Art. 9 aboliziun 2014-031 18-11-2014 01-01-2016 Art. 10 aboliziun 2014-031 18-11-2014 01-01-2016 Art. 11 al. 2 midada 2014-031 18-11-2014 01-01-2016 Art. 11 al. 5 midada 2014-031 18-11-2014 01-01-2016 Art. 11 al. 5, a) integraziun 2014-031 18-11-2014 01-01-2016 Art. 11 al. 5, b) integraziun 2014-031 18-11-2014 01-01-2016 Art. 11 al. 7 integraziun 2014-031 18-11-2014 01-01-2016 Art. 13 al. 1 aboliziun 2014-031 18-11-2014 01-01-2016 Art. 14 midada dal titel 2014-031 18-11-2014 01-01-2016 Art. 14 al. 1 midada 2014-031 18-11-2014 01-01-2016 Art. 14 al. 1, a) integraziun 2014-031 18-11-2014 01-01-2016 Art. 14 al. 1, b) integraziun 2014-031 18-11-2014 01-01-2016 Art. 14 al. 1, c) integraziun 2014-031 18-11-2014 01-01-2016 Art. 14 al. 1, d) integraziun 2014-031 18-11-2014 01-01-2016 Art. 14 al. 2 midada 2014-031 18-11-2014 01-01-2016 Art. 14 al. 3 integraziun 2014-031 18-11-2014 01-01-2016 Art. 20a integraziun 2014-031 01-09-2016 01-01-2017 Art. 5a integraziun 2016-030  8       546.250   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 03-12-1978 01-01-1979 emprima versiun - Art. 2 al. 3 07-12-2011 01-01-2013 midada - Art. 2 al. 5 10-12-2008 01-08-2009 integraziun - Art. 2 al. 6 10-12-2008 01-08-2009 integraziun - Art. 2 al. 7 10-12-2008 01-08-2009 integraziun - Art. 3 07-12-2011 01-01-2013 revisiun totala - Art. 4a 18-11-2014 01-01-2016 integraziun 2014-031 Art. 5 12-06-1994 01-10-1994 revisiun totala - Art. 5 al. 5 18-11-2014 01-01-2016 aboliziun 2014-031 Art. 5a 01-09-2016 01-01-2017 integraziun 2016-030 Art. 6 12-06-1994 01-10-1994 revisiun totala - Art. 6 al. 3 07-12-2011 01-01-2013 midada - Art. 7 12-06-1994 01-10-1994 aboliziun - Art. 8 12-06-1994 01-10-1994 aboliziun - Art. 9 18-11-2014 01-01-2016 aboliziun 2014-031 Art. 10 12-06-1994 01-10-1994 revisiun totala - Art. 10 18-11-2014 01-01-2016 aboliziun 2014-031 Art. 11 al. 1 12-06-1994 01-10-1994 midada - Art. 11 al. 2 18-11-2014 01-01-2016 midada 2014-031 Art. 11 al. 5 18-11-2014 01-01-2016 midada 2014-031 Art. 11 al. 5, a) 18-11-2014 01-01-2016 integraziun 2014-031 Art. 11 al. 5, b) 18-11-2014 01-01-2016 integraziun 2014-031 Art. 11 al. 7 18-11-2014 01-01-2016 integraziun 2014-031 Art. 13 al. 1 18-11-2014 01-01-2016 aboliziun 2014-031 Art. 14 12-06-1994 01-10-1994 revisiun totala - Art. 14 18-11-2014 01-01-2016 midada dal titel 2014-031 Art. 14 al. 1 18-11-2014 01-01-2016 midada 2014-031 Art. 14 al. 1, a) 18-11-2014 01-01-2016 integraziun 2014-031 Art. 14 al. 1, b) 18-11-2014 01-01-2016 integraziun 2014-031 Art. 14 al. 1, c) 18-11-2014 01-01-2016 integraziun 2014-031 Art. 14 al. 1, d) 18-11-2014 01-01-2016 integraziun 2014-031 Art. 14 al. 2 18-11-2014 01-01-2016 midada 2014-031 Art. 14 al. 3 18-11-2014 01-01-2016 integraziun 2014-031 Art. 15 al. 1 12-06-1994 01-10-1994 midada - Art. 17 al. 1 12-06-1994 01-10-1994 midada - Titel 5. 16-06-2010 01-01-2011 midada 2010, 2406 Art. 19a 16-06-2010 01-01-2011 integraziun 2010, 2406 Titel 6. 16-06-2010 01-01-2011 integraziun 2010, 2406 Art. 20a 18-11-2014 01-01-2016 integraziun 2014-031   9    	1. En general 	Art. 1 Princip/noziun 	Art. 2 Sustegn 	Art. 3 * Autras mesiras 	Art. 4 Obligaziuns da la persuna sustegnida 	Art. 4a * Garanzia da las contribuziuns  	2. Prestaziuns da la vischnanca da domicil e da la vischnanca burgaisa 	Art. 5 * Cumpetenza per il sustegn 	Art. 5a * Persunas minorennas betg accumpagnadas 	Art. 6 * Domicil 	Art. 7 * … 	Art. 8 * … 	Art. 9 * … 	Art. 10 * … 	Art. 11 Restituziuns 	Art. 12 Annunzia 	Art. 13 Dispitas  	3. Prestaziuns dal chantun 	Art. 14 * Incumbensas dal chantun *  	4. Autoritads 	Art. 15 Autoritads communalas, organisaziun 	Art. 16 Publicaziuns uffizialas 	Art. 17 Autoritads chantunalas 	Art. 18 Surveglianza da la regenza 	Art. 19 Cussegliaziun  	5. Disposiziuns penalas * 	Art. 19a * Punibilitad  	6. Disposiziuns finalas * 	Art. 20 Execuziun 	Art. 20a * Disposiziun transitorica 	Art. 21 Entrada en vigur, aboliziun e midada dal dretg vertent   		2018-06-06T05:03:46+0200 	"7001 Chur" 	"Gesetzessammlung Kanton Graubünden"